ผู้สนับสนุน.. จับตา KBank LINE พลิกแบงก์ให้เป็น Social Banking
“เรากำลังทำการดิสรัปตัวเอง ก่อนที่คนอื่นจะมาดิสรัป”  คำกล่าวจากคุณพัชร สมะลาภา กรรมการผู้จัดการ ธนาคารกสิกรไทย ที่ผ่านมาธนาคารกสิกรไทย มีการเปลี่ยนแปลงตัวเองอยู่ตลอดเวลา  และในครั้งนี้ KBank ได้จับมือกับ LINE เพื่อเปลี่ยนจากภาพของ Mobile Banking แบบเดิมๆ ให้กลายเป็น Social Banking    Social Banking หมายความว่าอย่างไร ? แล้วการจับมือครั้งนี้จะเกิดอะไรขึ้นบ้างระหว่าง KBank และ Line ? ลงทุนแมนจะเล่าให้ฟัง
14 ธ.ค. 2561

ผู้สนับสนุน..
จับตา KBank LINE พลิกแบงก์ให้เป็น Social Banking / โดย ลงทุนแมน
“เรากำลังทำการดิสรัปตัวเอง ก่อนที่คนอื่นจะมาดิสรัป”
คำกล่าวจากคุณพัชร สมะลาภา กรรมการผู้จัดการ ธนาคารกสิกรไทย
ที่ผ่านมาธนาคารกสิกรไทย มีการเปลี่ยนแปลงตัวเองอยู่ตลอดเวลา
และในครั้งนี้ KBank ได้จับมือกับ LINE
เพื่อเปลี่ยนจากภาพของ Mobile Banking แบบเดิมๆ
ให้กลายเป็น Social Banking
Social Banking หมายความว่าอย่างไร?
แล้วการจับมือครั้งนี้จะเกิดอะไรขึ้นบ้างระหว่าง KBank และ Line?
ลงทุนแมนจะเล่าให้ฟัง
ปัจจุบัน KBank มีแพลตฟอร์มสำหรับทำธุรกรรมการเงินบนมือถือที่มียอดผู้ใช้กว่า 9.7 ล้านคน
LINE มีแพลตฟอร์มสำหรับการสื่อสารที่มีผู้ใช้งาน 44 ล้านคนในประเทศไทย
ลองนึกดูว่า ถ้าเรานำผู้ใช้งานทั้งสองกลุ่มนี้มารวมกันจะเกิดอะไรขึ้น
KBank จะได้ขยายฐานลูกค้าของตัวเองไปสู่ 44 ล้านคนของ LINE
ส่วน LINE ก็จะเพิ่มประสิทธิภาพของการทำธุรกรรมทางการเงินบนแพลตฟอร์มของตัวเอง
พอเป็นแบบนี้แล้ว การวางตัวเป็น Mobile Banking เพื่อให้ประสบการณ์ที่ดีในการทำธุรกรรมทางการเงินกับลูกค้าทั้ง 44 ล้านคนก็คงจะต้องพัฒนาขึ้นไปอีก
การปฏิวัติวงการ Mobile Banking จึงเกิดขึ้นเพื่อให้เหมาะกับยุค 4.0 และเป็นที่มาของการนำไปสู่แพลตฟอร์ม Social Banking ซึ่งถือเป็นครั้งแรกของไทยที่มีการใช้คำนี้ และเป็นครั้งแรกที่มีองค์กรในไทยลุกขึ้นมาจับมือกันทำ Social Banking
Social Banking ถ้าแปลตรงตัวก็คือ การทำธุรกรรมผ่านแพลตฟอร์มโซเชียล ซึ่งจุดที่ต่างจากเดิมก็คือ การเข้าถึงคนได้เป็นจำนวนมาก ใช้งานได้ง่าย สนุก และคุ้นเคยมากกว่า Mobile Banking นั่นเอง
การเปลี่ยนแปลงครั้งนี้จึงถือว่าเป็นงานใหญ่ของ KBank และ LINE ในระยะยาว
ทั้งสองบริษัทจึงได้มีการจัดตั้งบริษัทใหม่ ซึ่งใช้ชื่อว่า บริษัท กสิกร ไลน์ จำกัด
โดยฝั่งธนาคารกสิกรไทย ได้ลงทุนผ่าน บริษัท กสิกร วิชั่น จำกัด ซึ่งเป็นบริษัทดูแลแพลตฟอร์มดิจิทัลแบงก์กิ้งของธนาคารกสิกรไทย
และ LINE ซึ่งเป็นแพลตฟอร์มการสื่อสารบนเครือข่ายสังคมออนไลน์ที่เข้าถึงคนไทยจำนวนมาก ได้ลงทุนผ่านบริษัท ไลน์ ไฟแนนเชียล เอเชีย
บริษัท กสิกร ไลน์ ได้ตั้งเป้าหมายที่จะเป็น 1 ใน 5 บริษัทชั้นนำด้านธุรกิจให้บริการสินเชื่อของประเทศไทยภายในอีก 5 ปีข้างหน้า
ซึ่งในตอนแรก ทางบริษัทจะมุ่งเน้นไปในทิศทางที่เกี่ยวข้องกับการปล่อยสินเชื่อให้แก่บุคคลทั่วไปที่ต้องการใช้เงินในจำนวนไม่มาก โดยไม่ต้องไปธนาคารเพื่อขออนุมัติวงเงินรวมถึงเซ็นเอกสารต่างๆ เหมาะกับคนในยุคดิจิทัลที่ชอบความสะดวก และรวดเร็ว
สำหรับผลิตภัณฑ์และบริการใหม่ที่เป็น Social Banking นี้ทาง กสิกร ไลน์ จะทยอยปล่อยออกมาในช่วงครึ่งปีหลังของปี 2562
ก็คงเป็นเรื่องที่น่าติดตามกันต่อไปว่า ผลิตภัณฑ์ที่ออกมาจะเป็นอย่างไร
การจับมือ KBank และ LINE ในครั้งนี้ที่อาจจะเป็น จุดเริ่มต้นของการเปลี่ยนแปลงครั้งใหญ่ของการทำธุรกรรมในประเทศไทย
เพราะ สิ่งที่เราเคยทำที่ธนาคารอย่างเช่น การเปิดบัญชี การโอนเงิน การขอสินเชื่อ กำลังจะถูกยกมาไว้บนโลกโซเชียลแพลตฟอร์มเป็นที่เรียบร้อยแล้ว..